Държавен вестник, бр. 1, 2009 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  1
(3) За резултатите от всяка проверка се изгот-
вя доклад, който съдържа основните заключения
от извършения контрол. Копие от доклада се
предоставя на проверявания регистриран одитор.
(4) Проверяваният регистриран одитор или
одиторско предприятие има право да предста-
ви пред комисията в 14-дневен срок от датата
на получаване на доклада своите възражения
по направените в доклада констатации.
Чл. 22. (1) Регистриран одитор, който извър-
шва независим финансов одит на предприятие,
извършващо дейност от обществен интерес,
подлежи на проверка за качеството на одитна-
та дейност най-малко веднъж на 3 години.
(2) Проверките по ал. 1 се ръководят и в тях
участват лица, които не упражняват дейност, свър-
зана с независимия финансов одит. В проверката
може да участват и регистрирани одитори.
(3) Докладът за резултатите от проверката
се предоставя на комисията в тридневен срок
от издаването му.
Чл. 23. (1) Регистриран одитор, който не из-
вършва независим финансов одит на предприя-
тие, извършващо дейност от обществен интерес,
подлежи на проверка за качеството на одитната
дейност най-малко веднъж на 4 години.
(2) Проверката по ал. 1 се осъществява от
ИДЕС, като в нея задължително се включват и
лица, които не упражняват дейност, свързана с
независимия финансов одит.
(3) Докладът за резултатите от проверката
по ал. 1 се предоставя на съвета за контрол по
качеството на ИДЕС, а копие от него се пред-
ставя на комисията.
(4) Институтът на дипломираните експерт-
счетоводители изготвя подробен доклад за из-
вършените проверки за контрол на качеството
на дейността на тези одитори за всяко кален-
дарно тримесечие. Копие от доклада се предос-
тавя на комисията в срок до 15 дни след изтича-
не на съответното тримесечие.
Раздел IV
Сътрудничество и обмен на информация с
компетентните органи на други държави
Чл. 24. (1) Комисията си сътрудничи със съ-
ответните компетентни органи на други държа-
ви—членки на Европейския съюз, с цел осъщес-
твяване на правомощията им в областта на пуб-
личния надзор над регистрираните одитори.
(2) При постъпили искания от страна на
компетентните органи на други държави ко-
мисията незабавно предприема необходимите
действия за събиране на исканата информация.
При изпълнението на тази дейност комисията
се подпомага от ИДЕС.
(3) Изискването за професионална тайна не
възпрепятства обмена на информация между
комисията и компетентните органи на държа-
вите—членки на Европейския съюз.
Чл. 25. (1) Когато комисията има основател-
ни съмнения, че на територията на друга държа-
ва—членка на Европейския съюз, се извършват
действия в нарушение на изискванията на Ди-
ректива 2006/43/ЕО на Европейския парламент
и на Съвета, тя предоставя подробна информа-
ция за това на компетентните органи на съот-
ветната държава—членка на Европейския съюз.
(2) Когато комисията е уведомена от компе-
тентния орган на държава—членка на Европейс-
кия съюз, за нарушения на изискванията на
Директива 2006/43/ЕО на територията на Ре-
публика България, тя предприема необходими-
те мерки и уведомява съответния компетентен
орган на държавата—членка на Европейския
съюз, за резултатите от тях.
Чл. 26. (1) Комисията извършва разследва-
ния по искане на съответния компетентен ор-
ган на друга държава—членка на Европейския
съюз. В тези случаи комисията може да разре-
ши представители на компетентния орган на
държава—членка на Европейския съюз, да учас-
тват в разследването.
(2) Комисията може да поиска да бъде из-
вършено разследване от компетентен орган на
друга държава—членка на Европейския съюз,
на територията на тази държава, както и нейни
членове да участват като наблюдатели в това
разследване.
Чл. 27. (1) Комисията може да откаже да
изпълни искане за информация и за провежда-
не на разследване с участие на наблюдатели в
случаите, посочени в чл. 40р ЗНФО.
(2) В случаите по ал. 1 комисията уведомява
органа, поискал съдействието.
Чл. 28. (1) Комисията може да разреши в
посочените от ЗНФО случаи предоставянето на
работни документи, свързани с извършването
на независим финансов одит, или на други до-
кументи, държани от регистрираните одитори,
на компетентите органи на трета държава.
(2) Работните документи се предоставят при
спазване изискванията на глава шеста от Зако-
на за защита на личните данни.
(3) Искането на компетентите органи на
третата държава може да бъде отказано при
условията на чл. 40у, ал. 2, т. 4 ЗНФО.
Г л а в а  т р е т а
АДМИНИСТРАЦИЯ НА КОМИСИЯТА
Раздел I
Общи положения
Чл 29. (1) Комисията при осъществяване на
своите функции и правомощия се подпомага от
специализирана и обща администрация, която
е организирана в дирекции.
(2) Общата численост на администрацията е
30 щатни бройки, разпределени по дирекции
съгласно щатното разписание (приложение).
(3) За осъществяване на своята дейност при
необходимост комисията може да привлича
външни сътрудници и експерти.
Чл. 30. Предварителният финансов контрол
се осъществява от служител, определен със за-
повед на председателя на комисията.